Rrethshtesa

Rrethshtesa (gjithashtu konshtesa ose ambishtesa) është një shtojcë që ka dy pjesë, njëra e vendosur në fillim të një fjale dhe tjetra në fund. Rrethshtesat dallojnë prej parashtesave, të bashkëngjitura në fillim të fjalëve; prej prapashtesave, të bashkëngjitura në fund; dhe messhtesave, të futura në mes. Rrethshtesat janë të zakonshme në malajisht dhe gjeorgjisht.

 Shembuj  

 Gjuhët gjermanike 
Rrethshtesa është ndoshta më e njohur nga paskajorja gjermane, e cila është ge--t (parashtesa ge- + prapashtesa -t) për foljet e rregullta. Folja spiel-en, për shembull, ka pjesoren ge-spiel-t. Holandishtja ka një sistem të ngjashëm (spel-en → ge-speel-d në këtë rast).

 Gjuhët e tjera 
Në shumicën e varieteteve të arabishtes afrikano-veriore dhe levantine, foljet mohohen duke vendosur rrethshtesën ma⟩š rreth foljes së bashku me të gjitha parashtesat e saj dhe përemrat me prapashtesa me objekt të drejtpërdrejtë dhe të tërthortë. Për shembull, bitgibuhum-laha egjiptiane "ti ia sjell asaj" mohohet si ma⟩bitgibuhum-lahāš "nuk ia sjell asaj".

Në disa gjuhë sllave dhe në gjuhën hungareze, sipërorja e mbiemrave formohet me një rrethshtesë. Për shembull, në gjuhën çeke, përdoret rrethshtesa nej ⟩   ší – mladý "i ri" bëhet nejmladší "më i riu". Rrethshtesa përkatëse në hungarisht është leg⟩bb, si në legnagyobb "më i madhi", nga nagy "i madh". (Në të dyja rastet, forma krahasuese prodhohet duke përdorur prapashtesën pa parashtesën: mladší "më i ri"; nagyobb "më i madh".)

 Shiko edhe 

 Parafjala
 Epenteza

 Referime 

Kategoria:Ndajshtesa